Sellesse onni jäime kaheks ööks. Vahepeal arvasime, et võiks järgneva päeva veeta rannal peesitades ja/või kala püüdes, kuid lõpuks kujunes ikka nii välja, et ratastele ja Lofootide lõunatippu avastama. Å  küla on niinimetatud viimane punkt, kuhu lõunas minna. Tegelikult on see vanast kalurikülast ümber tehtud muuseum, sealhulgas tursamuuseum. Jalutasime külas ringi, käisime pagari juures ning lõunatasime kalarestorani buffet-lauas.